
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2960 

31 Δεκεμβρίου 2015 


Α ΠΟΦΑΣΕ ΙΣ 

Αριθμ. 8093 

Έγκριση απόφασης Πρύτανη περί ορισμού Αναπλη¬ 
ρωτών Πρύτανη, μεταβίβαση αρμοδιοτήτων σε αυ¬ 
τούς και καθορισμός της σειράς αναπλήρωσης 
Πρύτανη. 

ΤΟ ΣΥΜΒΟΥΛΙΟ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(συνεδρίαση 5η/14-12-2015) 

Έχοντας υπόψη: 

1. Τις διατάξεις του άρθρου 8 παρ. 17 του Ν.4009/2011 
(ΦΕΚ 195/06-09-2011 τ.Α') «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων» όπως έχει τρο¬ 
ποποιηθεί, συμπληρωθεί και ισχύει. 

2. Την υπ’ αριθ. 7304/11-11-2015 απόφαση του Συμβουλί¬ 
ου του Οικονομικού Πανεπιστημίου Αθηνών (συνεδρίαση 
4η/11-11-2015) για το διορισμό του Εμμανουήλ Γιακουμάκη 
του Αθανασίου, Καθηγητή του Τμήματος Πληροφορικής 
της Σχολής Επιστημών και Τεχνολογίας της Πληροφορί¬ 
ας, ως Πρύτανη του Οικονομικού Πανεπιστημίου Αθηνών 
(ΦΕΚ 823/τ. ΥΟΔΔ/17-11-2015). 

3. Την υπ’ αριθ. 198585/Ζ1 /7-12-2015 διαπιστωτική πράξη 
του Υπουργού και της Αναπληρώτριας Υπουργού Παι¬ 
δείας,Έρευνας και Θρησκευμάτων, με την οποία διαπι¬ 
στώνεται ο διορισμός του Εμμανουήλ Γ ιακουμάκη του 
Αθανασίου, Καθηγητή του Τμήματος Πληροφορικής της 
Σχολής Επιστημών και Τεχνολογίας της Πληροφορίας, 
ως Πρύτανη του Οικονομικού Πανεπιστημίου Αθηνών, 
με πλήρη θητεία, από της εκδόσεως της διαπιστωτικής 
πράξης (ΑΔΑ: Β8Ο04653ΠΣ-79Δ). 

4. Την υπ’ αριθ. 7945/9-12-2015 απόφαση του Πρύτανη του 
Οικονομικού Πανεπιστημίου Αθηνών περί ορισμού Αναπλη¬ 
ρωτών Πρύτανη, μεταβίβασης αρμοδιοτήτων σε αυτούς 
και καθορισμού της σειράς αναπλήρωσης Πρύτανη και 

5. το γεγονός ότι από την εφαρμογή της απόφασης 
Πρύτανη δεν προκαλείται δαπάνη σε βάρος του κρατι¬ 
κού προϋπολογισμού ή του προϋπολογισμού του Οικο¬ 
νομικού Πανεπιστημίου Αθηνών, αποφασίζει: 

Εγκρίνει την υπ’ αριθ. 7945/9-12-2015 απόφαση του 
Πρύτανη του Οικονομικού Πανεπιστημίου Αθηνών περί 
ορισμού Αναπληρωτών Πρύτανη, μεταβίβασης αρμοδι¬ 
οτήτων σε αυτούς και καθορισμού της σειράς αναπλή¬ 
ρωσης Πρύτανη, η οποία έχει ως ακολούθως: 


ΑΠΟΦΑΣΗ ΠΡΥΤΑΝΗ 

Ορισμός Αναπληρωτών Πρύτανη, μεταβίβαση αρμο¬ 
διοτήτων σε αυτούς και καθορισμός της σειράς ανα¬ 
πλήρωσης Πρύτανη. 

Ο ΠΡΥΤΑΝΗΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195 τευχ. Α'), όπως έχει τροποποιηθεί συμπληρωθεί 
και ισχύει. 

2. Την υπ’ αριθ. 7304/11.11.2015 πράξη του Συμβουλίου 
Ιδρύματος με θέμα τον διορισμό Πρύτανη στο Οικονο¬ 
μικό Πανεπιστήμιο Αθηνών (ΦΕΚ 823/17.11.2015). 

3. Την υπ’ αριθ. 198585/Ζ1 /7.12.2015 διαπιστωτική πρά¬ 
ξη του Υπουργού και της Αναπληρώτριας Υπουργού 
Παιδείας, Έρευνας και Θρησκευμάτων, περί διορισμού 
του Καθηγητή Εμμανουήλ Γιακουμάκη του Αθανασίου 
ως Πρύτανη του Οικονομικού Πανεπιστημίου Αθηνών, 
με πλήρη θητεία από την έκδοση αυτής της απόφασης 
(ΑΔΑ Β8Ο04653ΠΣ-79Δ). 

4. Το γεγονός ότι, με την εφαρμογή της παρούσας 
απόφασης, δεν προκαλείται δαπάνη σε βάρος του Κρα¬ 
τικού Προϋπολογισμού ή του Προϋπολογισμού του Οι¬ 
κονομικού Πανεπιστημίου Αθηνών. 

ΑΠΟΦΑΣΙΖΕΙ 

Α. Ορίζει ως Αναπληρωτές Πρύτανη 

α) Τον Καθηγητή Δημήτριο Μπουραντώνη του Χα- 
ραλάμπους (ΑΔΤ: ΑΕ 119328), με τίτλο Αναπληρωτής 
Πρύτανη Ακαδημαϊκών Υποθέσεων και Προσωπικού. 

β) Τον Καθηγητή Σπυρίδωνα Σπύρου του Ιωάννη (ΑΔΤ: 
ΑΒ 625189), με τίτλο Αναπληρωτής Πρύτανη Οικονομικού 
Προγραμματισμού και Ανάπτυξης. 

Β. Μεταβιβάζει στους Αναπληρωτές Πρύτανη του Οι¬ 
κονομικού Πανεπιστημίου Αθηνών τις ακόλουθες αρ- 
μοδιότητές του: 

I. Στον Αναπληρωτή Πρύτανη Καθηγητή Δημήτριο 
Μπουραντώνη μεταβιβάζει τις αρμοδιότητές του: 

1. Την εποπτεία της εύρυθμης λειτουργίας όλων των 
διοικητικών υπηρεσιών, των ακαδημαϊκών μονάδων και των 
γραμματειών των συλλογικών οργάνων του Ιδρύματος. 

2. Την υπογραφή πράξεων χορήγησης χρονοεπιδό- 
ματος, κατάταξης σε βαθμό και μισθολογικό κλιμάκιο, 
χορήγησης αδειών, εξαιρουμένων των αδειών κατοχής 
Β' θέσης καθηγητών/λεκτόρων, όλων των κατηγορι- 

ών του προσωπικού του Οικονομικού Πανεπιστημίου 
Αθηνών, μονίμου ή με σύμβαση οποιοσδήποτε μορφής, 
καθώς και του Εκπαιδευτικού Προσωπικού, μονίμου ή 
με σύμβαση οποιοσδήποτε μορφής. 

3. Την παρακολούθηση της λειτουργίας του Κέντρου 
Επαγγελματικής Κατάρτισης Οικονομικού Πανεπιστη¬ 
μίου Αθηνών (ΚΕΚ/ΟΠΑ). 

4. Την παρακολούθηση και εποπτεία της ακαδημαϊκής 
λειτουργίας του Ιδρύματος. 

5. Τη μέριμνα για την οργάνωση και εφαρμογή των 
ωρολογίων προγραμμάτων διδασκαλίας καθώς και για 
την αποδοτική διαχείριση των εκπαιδευτικών υποδομών 
του Ιδρύματος. 

6. Την υπογραφή πράξεων που αφορούν σε εγγραφές 
και μετεγγραφές φοιτητών, ελλήνων ή αλλοδαπών και 
κατατάξεων πτυχιούχων. 

7. Την εποπτεία της εύρυθμης λειτουργίας της Βιβλι¬ 
οθήκης, ως αυτοτελούς και αποκεντρωμένης υπηρεσίας 
του Ιδρύματος. 

8. Την εποπτεία της λειτουργίας της ιστοσελίδας του 
Ιδρύματος. 

9. Την εποπτεία της λειτουργίας της Μονάδας Δια¬ 
σφάλισης Ποιότητας του Ιδρύματος (ΜΟΔΙΠ). 

10. Την έγκριση αναπαραγωγής και διανομής πανεπι¬ 
στημιακών σημειώσεων. 

11. Την παρακολούθηση των δράσεων του Οικονομικού 
Πανεπιστημίου Αθηνών, που σχετίζονται με τη Δομή 
Απασχόλησης και Σταδιοδρομίας (ΔΑΣΤΑ). 

12. Τη μέριμνα για θέματα φοιτητικής μέριμνας και 
την υπογραφή σχετικών αποφάσεων. 

II. Στον Αναπληρωτή Πρύτανη Καθηγητή Σπυρίδωνα 
Σπύρου, μεταβιβάζει τις αρμοδιότητές του: 

1. Την διαμόρφωση των προτάσεων του Πρύτανη σχε¬ 
τικά με την κατάρτιση και αναμόρφωση του ετήσιου 
τακτικού οικονομικού προϋπολογισμού, καθώς και του 
προγράμματος δημοσίων επενδύσεων. 

2. Την παρακολούθηση της εκτέλεσης του ετήσιου 
τακτικού οικονομικού προϋπολογισμού καθώς και του 
προγράμματος δημοσίων επενδύσεων και την κατάρ¬ 
τιση των σχετικών απολογισμών. 

3. Την υπογραφή προκηρύξεων, διακηρύξεων και συμ¬ 
βάσεων για την εκτέλεση έργων, εργασιών, προμηθειών 
και την παροχή υπηρεσιών προς το Οικονομικό Πανε¬ 
πιστήμιο Αθηνών, εφόσον αυτή δεν έχει μεταβιβασθεί 
σε άλλα όργανα. 


4. Την υπογραφή συμβάσεων με μισθωτές και εκμι¬ 
σθωτές του Οικονομικού Πανεπιστημίου Αθηνών, που 
αφορούν στην εκτέλεση των προϋπολογισμών του Ιδρύ¬ 
ματος, μετά από απόφαση των κατά νόμο προβλεπόμε- 
νων οργάνων του Οικονομικού Πανεπιστημίου Αθηνών. 

5. Την υπογραφή των μισθοδοτικών καταστάσεων των 
πάσης φύσεως αποδοχών του προσωπικού. 

6. Την υπογραφή των χρηματικών ενταλμάτων πληρω¬ 
μής και προπληρωμής που αφορούν στην εκτέλεση των 
προϋπολογισμών του Ιδρύματος, μετά από απόφαση 
των κατά νόμο προβλεπόμενων οργάνων του Οικονο¬ 
μικού Πανεπιστημίου Αθηνών. 

7. Την Προεδρία της Επιτροπής Διαχείρισης του Ειδι¬ 
κού Λογαριασμού Κονδυλίων'Ερευνας του Οικονομικού 
Πανεπιστημίου Αθηνών. 

8. Την εκπροσώπηση του Οικονομικού Πανεπιστημί¬ 
ου Αθηνών στη σύναψη συμβάσεων χρηματοδότησης 
με τρίτους για την εκτέλεση έργων και δραστηριοτή¬ 
των του Ειδικού Λογαριασμού Κονδυλίων'Ερευνας, των 
οποίων ο προϋπολογισμός δεν υπερβαίνει τα δυο (2) 
εκατομμύρια ευρώ. 

III. Τις αρμοδιότητες που μεταβιβάζονται στους Ανα¬ 
πληρωτές Πρύτανη μπορεί να ασκεί ο Πρύτανης σε 
περίπτωση κωλύματος, για οποιοδήποτε λόγο, των Ανα¬ 
πληρωτών Πρύτανη. 

IV. Τον Πρύτανη όταν απουσιάζει, κωλύεται, έχει ακυ¬ 
ρωθεί η εκλογή του ή ελλείπει για οποιονδήποτε λόγο 
αναπληρώνει ο Αναπληρωτής Πρύτανη καθηγητής Δημή- 
τριος Μπουραντώνης, τούτου δε απόντος ή κωλυομένου 
ή ελλείποντος ή ακυρωθέντος του ορισμού του, αναπλη¬ 
ρώνει ο Αναπληρωτής Πρύτανη καθηγητής Σπυρίδων 
Σπύρου. 

Η απόφαση αυτή να υποβληθεί στο Συμβούλιο Ιδρύμα¬ 
τος του Οικονομικού Πανεπιστημίου Αθηνών για έγκριση. 

Ο Πρύτανης 

Καθηγητής Εμμανουήλ Α. Γιακουμάκης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2015 

Ο Πρόεδρος Συμβουλίου 
ΑΜΕϋΕΟ Β. ΟϋΟΝΙ 

